**Sardžina tehničkog rješenja korišćenja radio-frekvencija**

**za zemaljsku radio stanicu u fiksnoj-satelitskoj i mobilnoj-satelitskoj službi**

Tehničko rješenje korišćenja radio-frekvencija za zemaljsku radio stanicu u fiksnoj-satelitskoj i mobilnoj-satelitskoj službi dostavlja se u formi glavnog projekta, izrađenog od strane ovlašćenog projektanta.

Glavni projekat korišćenja radio-frekvencija sadrži sljedeće elemente:

1. opšta dokumentacija
* podaci o investitoru,
* podaci o fizičkom ili pravnom licu koje je izradilo projekat,
* rješenje o određivanju odgovornog projektanta,
* licenca, odnosno ovlašćenje za projektovanje odgovornog projektanta,
* izjava odgovornog projektanta o pridržavanju zakonskih propisa i tehničkih normativa i standarda,
1. projektni zadatak,
2. spisak relevantne zakonske regulative i primijenjenih tehničkih normativa i standarda,
3. tehničko rješenje,
4. kratak opis elektro-energetskog napajanja,
5. kratak opis radiokomunikacione opreme,
6. grafička dokumentacija i prilozi,
7. popunjena tabela sa tehničkim parametrima.

Tehničko rješenje, kao dio glavnog projekta, za zemaljsku radio stanicu u fiksnoj-satelitskoj i mobilnoj-satelitskoj službi sadrži:

1. kratak opis satelitskog sistema i njegove namjene,
2. podatke o lokaciji radio stanice na zemlji (naziv uže lokacije, opština, mapa lokacije, opis lokacije sa opisom pristupa lokaciji, geografska širina i dužina po Griniču (WGS84), nadmorska visina),
3. podatke o traženom radio-frekvencijskom opsegu, širini i broju traženih radio kanala, sa obrazloženjem opravdanosti upotrebe traženog opsega, odnosno širine i broja kanala,
4. podatke o radio stanici (radni opseg, izlazna snaga, prag prijema),
5. podatke o satelitu (orbitalna pozicija, odobrenje administratora satelita),
6. predikciju prijemnog polja, prikaz geografske oblasti pokrivanja sa ucrtanom zonom servisa i prikaz jačine E polja (*footprint*),
7. opis predviđenog antenskog sistema sa karakteristikama zračenja (tip, električne karakteristike, polarizacija, azimut i elevacioni ugao glavnog snopa, pozicija, referentni antenski dijagram-ITU dijagrami),
8. proračun ekvivalentno izotropno izračene snage (EIRP),
9. procjenu oblika i dimenzija zone nedozvoljenog zračenja.

Uz tehničko rješenje korišćenja radio-frekvencija za zemaljsku radio stanicu u fiksnoj-satelitskoj i mobilnoj-satelitskoj službi dostavlja se odobrenje administratora satelita.

Sastavni dio glavnog projekta je popunjena tabela sa tehničkim parametrima za zemaljsku radio stanicu u fiksnoj-satelitskoj i mobilnoj-satelitskoj službi (Obrazac TRF9).

Izuzetno, tehničko rješenje korišćenja radio-frekvencija za VSAT glavnu (hub) stanicu, VSAT terminalnu stanicu i SNG terminalnu stanicu dostavlja se u formi popunjene tabele sa tehničkim parametrima (Obrazac TRF9).